title: 2008/469/ES: Rozhodnutie Európskeho parlamentu a Rady z  5. júna 2008 o mobilizácii Fondu solidarity EÚ podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               21.6.2008

               SK

               Úradný vestník Európskej únie

               L 162/30

      ROZHODNUTIE EURÓPSKEHO PARLAMENTU A RADY

   z 5. júna 2008
   o mobilizácii Fondu solidarity EÚ podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2008/469/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých je možné fond mobilizovať.

               (4)

               Grécko predložilo žiadosť o mobilizáciu fondu v súvislosti s katastrofou zapríčinenou lesnými požiarmi v auguste 2007.

               (5)

               Slovinsko predložilo žiadosť o mobilizáciu fondu v súvislosti s katastrofou zapríčinenou povodňami v septembri 2007,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 98 023 212 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 5. júna 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 139, 14.6.2006, s. 1. Dohoda naposledy zmenená a doplnená rozhodnutím Európskeho parlamentu a Rady 2008/371/ES (Ú. v. EÚ L 128, 16.5.2008, s. 8).

      (2)  Ú. v. ES L 311, 14.11.2002, s. 3.


title: 2010/398/Euratom: Rozhodnutie Komisie z  15. júla 2010 o uzatvorení memoranda o porozumení medzi Európskou komisiou a Medzinárodnou agentúrou pre atómovú energiu týkajúceho sa technológie EURDEP (Európska platforma výmeny údajov o radiácii)

text:
               16.7.2010

               SK

               Úradný vestník Európskej únie

               L 182/15

         ROZHODNUTIE KOMISIE
   z 15. júla 2010
   o uzatvorení memoranda o porozumení medzi Európskou komisiou a Medzinárodnou agentúrou pre atómovú energiu týkajúceho sa technológie EURDEP (Európska platforma výmeny údajov o radiácii)
   (2010/398/Euratom)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 199,
   keďže:

               (1)

               Podľa článku 35 Zmluvy o založení Európskeho spoločenstva pre atómovú energiu sú členské štáty povinné vybudovať zariadenia na nepretržité sledovanie úrovne rádioaktivity v životnom prostredí na svojom území a Komisii patrí právo vstupu do takýchto zariadení.

               (2)

               Európska komisia v tejto súvislosti vyvinula spoločný formát údajov pod názvom EURDEP (European Radiological Data Exchange Platform – Európska platforma výmeny údajov o radiácii), ako aj príslušnú internetovú sieť s cieľom uľahčiť nepretržitú a plynulú výmenu údajov poskytovaných národnými sieťami automatického monitorovania radiácie a programami na sledovanie rádioaktivity v životnom prostredí, ktoré sa v Európskom spoločenstve pre atómovú energiu používajú už niekoľko rokov a v súčasnosti sa už považujú sa za dostatočne zrelé na ich ďalšie rozširovanie.

               (3)

               Európska komisia a Medzinárodná agentúra pre atómovú energiu (MAAE) vo vyhlásení z roku 2008 vyjadrili spoločné odhodlanie výrazne posilniť kvalitu a intenzitu vzájomnej spolupráce.

               (4)

               Ochranu pred radiáciou vrátane sprístupnenia údajov svetového monitorovania radiácie v reálnom čase označili ako jednu zo špecifických prioritných oblastí spolupráce.

               (5)

               Používanie osvedčenej technológie, ktorú pre EURDEP vyvinula Európska komisia, je výborným spôsobom, ako uľahčiť automatickú výmenu údajov, a predstavuje dôležitý prínos ku globálnemu rozvoju monitorovania rádioaktivity v životnom prostredí.

               (6)

               Sprístupnenie technológie EURDEP pre MAAE je v záujme Európskeho spoločenstva pre atómovú energiu, keďže vďaka prínosu MAAE k európskej sieti budú mať účastníci prístup k údajom z monitorovania rádioaktivity v životnom prostredí na celom svete.

               (7)

               V tejto súvislosti bolo vypracované súčasné Memorandum o porozumení v rámci vzťahov medzi Euratom a MAAE s cieľom pokryť spoluprácu medzi Euratom a MAAE na EURDEP z technického hľadiska.

               (8)

               Z tohto memoranda o porozumení nevyplývajú nijaké finančné dôsledky ani právne záväzky,

         ROZHODLA TAKTO:
   Článok 1
   Memorandum o porozumení medzi Európskou komisiou a Medzinárodnou agentúrou pre atómovú energiu týkajúce sa technológie EURDEP (Európska platforma výmeny údajov o radiácii), ktoré sa nachádza v prílohe, sa schvaľuje.
   Článok 2
   Komisár pre energiu Günther Oettinger podpíše v mene Komisie memorandum o porozumení medzi Európskou komisiou a Medzinárodnou agentúrou pre atómovú energiu týkajúce sa technológie EURDEP (Európska platforma výmeny údajov o radiácii).

      V Bruseli 15. júla 2010

            Za Komisiu

         Günther OETTINGER

            člen Komisie

      PRÍLOHA

         Memorandum o porozumení medzi Európskou komisiou a Medzinárodnou agentúrou pre atómovú energiu týkajúce sa technológie EURDEP (Európska platforma výmeny údajov o radiácii)
         Európska komisia, ďalej len „Komisia“, a Medzinárodná agentúra pre atómovú energiu, ďalej len „MAAE“ (spolu ďalej len „strany“),

            SA DOHODLI TAKTO:

         Článok 1
         Účel tohto memoranda o porozumení
         1.   Na základe tohto memoranda o porozumení Komisia a MAAE súhlasia so spoluprácou v oblasti výmeny údajov o radiácii v životnom prostredí na celom svete na účely overenia a iné naliehavé účely.
         2.   Strany tiež súhlasia, že budú úzko spolupracovať a konzultovať o záležitostiach spoločného záujmu vždy, keď to môže byť vhodné z hľadiska ich mandátov.
         Článok 2
         Inštitucionálne opatrenia
         1.   Komisia a MAAE ustanovia vhodné komunikačné kanály na uľahčenie vzájomnej spolupráce.
         2.   Komisia a MAAE určia každá jedno stredisko zodpovedné za koordináciu aktivít uvedených v článku 3 tohto memoranda o porozumení.
         3.   MAAE sa stane členom pracovnej skupiny ECURIE-EURDEP a bude sa zúčastňovať na ďalšom plánovaní aktivít EURPEP a schvaľovaní akýchkoľvek aktualizácií alebo zmien, vrátane akýchkoľvek potrebných zmien formátu údajov, týkajúcich sa príslušného softvéru EURDEP.
         4.   MAAE bude pomáhať Komisii pri organizovaní budúcich seminárov EURDEP.
         Článok 3
         Špecifické oblasti spolupráce
         Strany s výhradou svojich finančných nariadení a predpisov, politík a postupov a s výhradou dostupných finančných prostriedkov súhlasia so spoluprácou okrem iného aj v týchto špecifických oblastiach:

                     a)

                     Bez toho, aby boli dotknuté práva na duševné vlastníctvo, Komisia a MAAE budú spoločne využívať softvér, vrátane akýchkoľvek aktualizácií a zmien, vyvinutý na zhromažďovanie a prezentovanie úrovne radiácie v reálnom čase na území Európy [Európska platforma výmeny údajov o radiácii (EURDEP, http://eurdep.jrc.it)].

                     b)

                     Komisia a MAAE sa budú snažiť zabezpečiť, aby boli údaje o radiácii rovnako voľne prístupné pre všetkých národných poskytovateľov údajov.

                     c)

                     MAAE bude koordinovať podporu výmeny údajov monitorovania radiácie v reálnom čase vo všetkých členských štátoch, ktoré doposiaľ neuzatvorili dohodu s Komisiou, s cieľom vytvoriť pod iným názvom spojený globálny systém Komisia – MAAE založený na technológii EURDEP.

                     d)

                     Zavedú sa zrkadlové webovej stránky EURDEP a prevádzkovať ich bude Komisia spolu s MAAE. MAAE bude podporovať regionálne zrkadlové webové stránky s údajmi a softvér a technológie sprístupní iba organizáciám, ktoré sa starajú o zrkadlenie týchto údajov.

                     e)

                     Komisia a MAAE bude dozerať na to, aby nevznikli nezrovnalosti, ktoré by mohli ohroziť globálnu výmenu monitorovaných údajov o radiácii.

               Článok 4
         Finančné opatrenia
         Týmto memorandom o porozumení nevznikajú žiadnej zo strán nijaké finančné záväzky. V prípadoch, keď sa pri vykonávaní toho memoranda o porozumení prijmú opatrenia, v dôsledku ktorých by mohli vzniknúť finančné a právne záväzky, strany by mali uzatvoriť osobitnú dohodu na základe finančných nariadení a predpisov oboch strán ešte pred vykonaním týchto opatrení.
         Článok 5
         Pracovníci
         Pracovníci, ktorých strany zamestnajú, sa musí riadiť predpismi a požiadavkami príslušných inštitúcií v každej oblasti pracovného pomeru, zdravotného a životného poistenia a zamestnaneckých práv a povinností. Žiadne ustanovenia tohto memoranda o porozumení nevytvárajú vzťah zamestnanec/zamestnávateľ medzi MAAE a Komisiou.
         Článok 6
         Šírenie informácií
         Komisia a MAAE budú v čo najväčšej miere podporovať šírenie voľne prístupných informácií poskytovaných alebo vymieňaných na základe tohto memoranda o porozumení v súlade s potrebou chrániť dôverné informácie. Komisia a MAAE zabezpečí ochranu informácií, ktoré druhá strana označí za dôverné.
         Článok 7
         Duševné vlastníctvo
         Komisia a MAAE budú spolupracovať s cieľom zabezpečiť, aby sa duševné vlastníctvo a práva s ním spojené, vrátane všetkých autorských práv a patentov na akékoľvek dokumenty či vynálezy jednej alebo druhej strany, ich zamestnancov a subdodávateľov, vyplývajúce zo spolupráce medzi Komisiou a MAAE na vykonávaní tohto memoranda o porozumení, mohli používať na posilnenie štatutárnej funkcie MAAE spočívajúcej v podpore výmeny informácií medzi členskými štátmi.
         Článok 8
         Používanie názvu, symbolu a úradnej pečiatky
         1.   MAAE nebude používať meno, symbol ani úradnú pečať Komisie na žiadne iné účely ako tie, na ktoré dostane výslovné písomné povolenie od Komisie.
         2.   Komisia nebude používať meno, symbol ani úradnú pečať MAAE na žiadne iné účely ako tie, na ktoré dostane výslovné písomné povolenie od MAAE.
         Článok 9
         Výsady a imunity
         Nič v tomto memorande o porozumení, ani v súvislosti s ním nepredstavuje zrieknutie sa, či už výslovné alebo implicitné, imunít, výsad, výnimiek a uľahčení, ktoré Komisii alebo MAAE prináležia na základe medzinárodných právnych predpisov, medzinárodných dohovorov alebo dohôd, vrátane Dohody o výsadách a imunitách v rámci MAAE a vnútroštátnych právnych predpisov a zákonov jednotlivých členských štátov.
         Článok 10
         Spory
         Spory medzi stranami, ktoré vzniknú v súvislosti s plnením tohto memoranda o porozumení alebo v jeho dôsledku, budú strany riešiť medzi sebou priateľskou formou.
         Článok 11
         Začiatok a koniec spolupráce a štatút
         1.   Spolupráca na základe tohto memoranda o porozumení sa začne dňom, keď ho strany podpíšu, a bude trvať po dobu troch kalendárnych rokov, ktorá sa automaticky obnoví, pokiaľ niektorá zo strán obnovenie nevypovie. Ak memorandum o porozumení podpíšu strany v dvoch rôznych dátumoch, spolupráca sa začne od dátumu neskoršieho podpisu.
         2.   Ustanovenia tohto memoranda o porozumení môžu byť pozmenené písomnou dohodou medzi stranami.
         3.   Spoluprácu vyplývajúcu z tohto memoranda o porozumení môže ukončiť ktorákoľvek strana podaním písomného oznámenia druhej strane so šesťdesiatdňovou výpovednou lehotou. Po podaní oznámenia o ukončení strany okamžite podniknú kroky na urýchlené a riadne ukončenie spoločných činností.
         4.   Žiadne ustanovenie tohto memoranda o porozumení nemá za cieľ spôsobiť ktorejkoľvek zo strán práve záväzky.


title: 2011/582/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009

text:
               27.9.2011

               SK

               Úradný vestník Európskej únie

               L 250/167

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009
   (2011/582/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2009 spolu s odpoveďami centra (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0120/2011),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 162.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/169

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2009 spolu s odpoveďami centra (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0120/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           zdôraznil, že je dôležité, aby centrum v rámci svojho plánovania stanovilo ciele SMART a ukazovatele RACER s cieľom vyhodnotiť svoju výkonnosť,

                           —

                           vzal na vedomie, že v rozpočtovom roku 2008 centrum vykázalo výnosy z úrokov vo výške 107 591,31 EUR,

                           —

                           uvítal úzku spoluprácu centra s Európskou námornou bezpečnostnou agentúrou, ktorá tiež sídli v Lisabone, formou spoločného využívania budov, infraštruktúry a služieb, a poznamenal, že jeho presun do vlastných priestorov sa naplánoval na tretí štvrťrok 2009;

               C.

               keďže rozpočet centra na rok 2009 predstavoval 14 720 000 EUR, čo je pokles o 2,25 % v porovnaní s rozpočtovým rokom 2008,

               1.

               s potešením konštatuje, že Dvoru audítorov sa podarilo získať primeranú istotu o tom, že ročná účtovná závierka centra za rozpočtový rok 2009 je zo všetkých významných hľadísk spoľahlivá a že príslušné transakcie sú ako celok zákonné a správne;

      Výkonnosť

               2.

               víta iniciatívu centra prevádzkovať na účely zhromažďovania a výmeny informácií počítačovú sieť s názvom Európska informačná sieť o drogách a drogovej závislosti; berie na vedomie, že táto sieť spája národné informačné siete o drogách, špecializované strediská v členských štátoch a informačné systémy medzinárodných organizácií spolupracujúcich s monitorovacím centrom;

               3.

               berie na vedomie, že centrum vymenovalo osobitného člena personálu, ktorý sa na plný úväzok venuje zlepšovaniu systému plánovania a monitorovania a vývoju vhodných ukazovateľov;

               4.

               vyzýva centrum, aby posúdilo možnosť zavedenia Ganttovho diagramu do plánovania všetkých svojich operačných činností v záujme rýchleho zaznamenávania času, ktorý jednotliví zamestnanci strávia na jednom projekte, a podpory prístupu zameraného na dosahovanie výsledkov;

               5.

               blahoželá centru k tomu, že v tabuľke, ktorá je prílohou k správe Dvora audítorov za rok 2009, vypracovalo porovnanie činností uskutočnených v priebehu rokov 2009 a 2008 s cieľom umožniť orgánu udeľujúcemu absolutórium uskutočniť lepšie medziročné zhodnotenie jeho výkonnosti; berie na vedomie, že centrum zvýšilo počet svojich tematických prác a informačných brífingov;

               6.

               poznamenáva, že udelenie absolutória za plnenie rozpočtu centra by sa v budúcnosti malo zakladať aj na jeho výkonnosti počas celého roka;

      Prenesené rozpočtové prostriedky

               7.

               vyzýva centrum, aby zaviedlo náležité pokyny a postupy na analýzu potenciálnych prenosov rozpočtových prostriedkov, aby sa znížil objem prenesených rozpočtových prostriedkov na minimum nevyhnutné na pokrytie splatných súm na záväzky v danom roku; považuje tiež na dôležité, aby centrum zlepšilo plánovanie a monitorovanie činností s cieľom znížiť prenos rozpočtových prostriedkov; berie na vedomie skutočnosť, že Dvor audítorov zaznamenal prenos rozpočtových prostriedkov centra na rok 2009 vo výške 339 000 EUR na hlavu II – Administratívne výdavky (26 %), z čoho 250 000 EUR boli záväzky bez akýchkoľvek platieb, zväčša na činnosti týkajúce sa roku 2010;

      Hospodárenie s hotovosťou

               8.

               víta skutočnosť, že centrum ďalej posilnilo výročný odhad svojich hotovostných potrieb; berie na vedomie, že tento odhad je neustále aktualizovaný a predkladaný ako podporný dokument príslušným útvarom Komisie s cieľom odôvodniť kvartálne požiadavky centra o platby následných splátok svojej ročnej dotácie, ktorú mu Únia vyčlenila;

               9.

               vyzýva na vyjasnenie platných pravidiel pre interné pripísané príjmy vzhľadom na otázky, ktoré boli vznesené po vrátení časti kumulovaného prebytku prekladateľského strediska centru; berie na vedomie odpoveď centra, že viacero agentúr má rovnaký problém; navrhuje[0], aby sa k takýmto horizontálnym problémom v budúcnosti pristupovalo spoločne;

      Ľudské zdroje

               10.

               vyzýva centrum, aby naďalej zabezpečovalo konzistentné uplatňovanie schváleného postupu hodnotenia zamestnancov prostredníctvom primeraných informácií a usmernení určených pre hodnotiacich úradníkov a pracovníkov;

      Vnútorný audit

               11.

               víta iniciatívu centra predložiť orgánu udeľujúcemu absolutórium výročnú správu Útvaru pre vnútorný audit (IAS) o vnútornom audite týkajúcom sa centra; domnieva sa, že je to prejavom transparentnosti a príkladom najlepšieho postupu, ktorý by mali nasledovať všetky ostatné agentúry;

               12.

               berie na vedomie, že v roku 2009 IAS uskutočnil audit riadenia grantov, aby mohol riaditeľ centra získať primeranú istotu o primeranosti a účinnosti systému vnútornej kontroly, ktorý sa uplatňuje na riadenie grantov v centre; berie v tejto súvislosti na vedomie, že IAS zistil nedostatky týkajúce sa súladu centra s aktuálnymi usmerneniami Komisie pre grantové dohody, nedostatky v plnení grantovej dohody centra a v jeho grantovom výkazníctve; víta však pozitívne výsledky centra a jeho neustále úsilie o vytvorenie a udržanie riadenia kvality grantových postupov, ktoré sa zameriava na zabezpečenie vysokej kvality financovaných akcií, ako aj administratívneho a finančného plnenia grantov;

               13.

               vyzýva centrum, aby informovalo orgán udeľujúci absolutórium o pokroku dosiahnutom v riadení rizika, a najmä o jeho ročnej analýze rizika;

               14.

               berie na vedomie, že 9 z 19 odporúčaní IAS predložených 31. decembra 2009 sa považuje za veľmi dôležité a týka sa najmä: úpravy grantovej dohody centra, kontroly kvality nového pôsobiska, opatrení proti povodňovým škodám, plánu na zabezpečenie pokračovania činnosti a investícií do zariadení; preto nalieha na centrum, aby bezodkladne realizovalo týchto 9 veľmi dôležitých odporúčaní a informovalo orgán udeľujúci absolutórium o dosiahnutom pokroku;

               15.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 162.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 160.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2012/626/EÚ: Rozhodnutie Rady zo 4. októbra 2012 , ktorým sa vymenúvajú šiesti rumunskí členovia a piati rumunskí náhradníci Výboru regiónov

text:
               9.10.2012

               SK

               Úradný vestník Európskej únie

               L 274/29

         ROZHODNUTIE RADY
   zo 4. októbra 2012,
   ktorým sa vymenúvajú šiesti rumunskí členovia a piati rumunskí náhradníci Výboru regiónov
   (2012/626/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rumunskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Decebala ARNĂUTUA, pani Veronice DIACONUOVEJ, pani Edity Emőky LOKODIOVEJ, pána Constantina OSTAFICIUCA, pána Vasileho SAVU a pána Gheorgheho Buneu STANCUA sa uvoľnilo šesť miest členov Výboru regiónov. V dôsledku skončenia funkčného obdobia pána Árpáda Szabolcsa CSEHIHO, pána Gheorgheho FLUTURA, pani Mariany MIRCEOVEJ, pána Mirciu MUNTEANA a pani Ioany TRIFOIOVEJ sa uvoľnilo päť miest náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa vymenúvajú:

               a)

               za členov Výboru regiónov:

                           —

                           pán Cristian Mihai ADOMNIȚEI, President of Iași County Council,

                           —

                           pán Dragoș Adrian BENEA, President of Bacău County Council,

                           —

                           pán Ovidiu BRĂILOIU, Mayor of Eforie town, Constanța County,

                           —

                           pán Csaba BORBOLY, President of Harghita County Council,

                           —

                           pani Mariana GÂJUOVÁ, Mayor of the Cumpăna commune, Constanța County,

                           —

                           pán Emilian OPREA, Mayor of Chitila town, Ilfov County,

                     a

               b)

               za náhradníkov Výboru regiónov:

                           —

                           pán Andrei Ioan CHILIMAN, Mayor of District 1 – Bucharest,

                           —

                           pani Veronica DIACONUOVÁ, Local Councillor, Gorgota commune Local Council, Prahova County,

                           —

                           pán Petru Nicolae IOȚCU, President of Arad County Council,

                           —

                           pán Marian PETRACHE, President of Ilfov County Council,

                           —

                           pán Silviu PONORAN, Mayor of Zlatna town, Alba County.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 4. októbra 2012

            Za Radu

            predsedníčka

         S. CHARALAMBOUS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.